[{"text_idx": "#000000", "text": "300\u20ac Challenge pa\u0308evik \u2013 na\u0308dal 3"}, {"text_idx": "#000001", "text": "Ja\u0308tkub elu 300 eurose autoga. Jah, ta endiselt veel so\u0303idab ning pole senimaani veel algosadeks lagunenud. Kuigi liigset armastust ja hoolt see Mercedes pole saanud, siis ilmselgelt peab ta kiusu pa\u0308rast vapralt vastu. Aga u\u0308hte asja on ta mulle va\u0308hemalt o\u0303petanud \u2013 koonerdama. Ehk kuidas hoida kulud minimaalsena ning et alati ei pea ko\u0303iki autosid prillikiviks ajama. Las minna! 300\u20ac challenge ja\u0308tkub!"}, {"text_idx": "#000002", "text": "Mis juba ostes ei toiminud:"}, {"text_idx": "#000003", "text": "ku\u0308lmast peast ka\u0308ivitub ainult break cleaneri abigapisut on roostet ja aukesisu u\u0308limalt rokanetagumine vasak elektriaken ei taha u\u0308les joostakesklukk ei toimiko\u0303rvalistuja ust ei saa va\u0308ljast avadatagumised rattad pisut la\u0308a\u0308pasesituled suhteliselt halliks tuhmunudsummuti tundub va\u0308ga ho\u0303re olemaku\u0308tusena\u0308idik valetab (ei na\u0308ita kunagi alla poole paagi)kojameeste esimene asend ei to\u0308o\u0308ta"}, {"text_idx": "#000005", "text": "tagumine parempoolne pidur on hakanud veidrat kahinat tegema"}, {"text_idx": "#000006", "text": "ta\u0308ringud peegli ku\u0308lgekleepekad esi- ja tagaklaasileAMG Stage1 ConversionAuto nina \u201ctuusaks\u201d kleebitudVa\u0308ntvo\u0303lli asendi andur vahetatudKo\u0303rvalistuja ust saab nu\u0308u\u0308d va\u0308ljast avadaTuled lihvitud-poleeritud-vahtatudKasutatud viisakamad lamellid koos nirumate velgedega"}, {"text_idx": "#000007", "text": "Ta\u0308na pidi olema ku\u0308u\u0308raka (MB S350 TD \u2013 W140) so\u0303idupa\u0308ev ning u\u0308htlasi oli ka fantaasia autot va\u0308ljast kergelt kasida, pildid teha ning kirjutada esimene sissekanne uuest masinast oma nimekirjas. Tu\u0308hjagi! S-klass otsustas hommikul mitte ka\u0308ivituda \u2013 aku ja\u0308i lihtsalt liiga no\u0303rgaks. Ei teagi, kas see oli juba omadega nii otsas vo\u0303i aitas sellele kaasa laste poolt tuledega ma\u0308ngimine... Igatahes parklasse ta ja\u0308igi."}, {"text_idx": "#000008", "text": "A14 AMG tuusab ja\u0308lle kontori ees ja pu\u0308u\u0308ab kadedaid pilke"}, {"text_idx": "#000009", "text": "See aga andis omakorda vo\u0303imaluse A-klassil sa\u0308rada, kes topka peale oma pla\u0308rina valla pa\u0308a\u0308stis. Sa\u0308h sulle, S-klass! Hoogne lend la\u0308bi linna kontorisse ning o\u0303htul sama teekond koju tagasi. Va\u0308ike dilemma hetkel, kas u\u0308ritada see ka\u0308ivitus kuidagi normaalseks saada vo\u0303i peaks aretama mingit laadi automaat-BreakCleaner\u2019i pihustussu\u0308steemi. Noh, et to\u0303mbad mingist no\u0308o\u0308rist salongis ning siis to\u0308ristab ise seda topkat mootorisse..."}, {"text_idx": "#000010", "text": "Igatahes kilomeetreid kogunes pa\u0308eva peale ko\u0303igest 23. O\u0303htul trenni selle aparaadiga seekord ei viitsinud minna ja la\u0308ksin hoopis mugavamat teed."}, {"text_idx": "#000011", "text": "Ta\u0308na on A-klassi ja ka minu enda jaoks u\u0308sna huvitav pa\u0308ev. Nimelt pakkus u\u0308ks asjalikemaid Mercedeste remondile pu\u0308hendunud to\u0308o\u0308kodasid \u2013 Hort Auto \u2013 va\u0308lja tasuta tehnilise kontrolli. Ehk siis vo\u0303iks saada aimu, mis seal ko\u0303ik halvasti on ning kui eluohtlik on tegelikult u\u0308ks 300\u20ac maksev masin."}, {"text_idx": "#000012", "text": "300\u20ac challenge reegleid see ku\u0308lastus ei riku, kuna kirjas oli, et to\u0308o\u0308kotta raha viia ei tohi. Ja raha ma sinna ei viigi. Igatahes mina olen juba ette po\u0303nevil. Huvi pa\u0308rast vo\u0303iks ju ku\u0308sida ka hinnad juurde, mis maksaks selle putuka pa\u0308riselt liiklusko\u0303lblikuks tegemine. Seniks aga nautike paari ilusat pilti auto salongist."}, {"text_idx": "#000013", "text": "Jah, see tagumine ratas on ikka kenasti la\u0308a\u0308pas"}, {"text_idx": "#000014", "text": "#breakcleaner on ikka auva\u0308a\u0308rsel ja ka\u0308epa\u0308rasel kohal"}, {"text_idx": "#000015", "text": "Ta\u0308na kell 16:00 sisenes 300 eurone A-klass Hort Auto to\u0308o\u0308kotta ja siirdus otse to\u0303stukile. Va\u0308hemalt to\u0303mbusid ko\u0303ikide mehaanikute na\u0308od kohe naerule ning tuldi seda tuunitud aparaati kohe la\u0308hemalt kaema. Kolmapa\u0308eval loodetavasti saab kogu nimekirja sellest, mis on auto juures ha\u0308sti, mis enamva\u0308hem okei ja mis kohe ikka va\u0308ga halvasti on."}, {"text_idx": "#000016", "text": "Kilomeetreid kogunes pa\u0308eva peale vaid 18, aga pu\u0308sime graafikus."}, {"text_idx": "#000017", "text": "Hort Auto-s paberi peal na\u0308idatud vigade list oli pa\u0308ris muljetavaldav. Lausa nii pikk, et va\u0308a\u0308rib selle-teemalist eraldi postitust. Kui mul kogu info ka digitaalselt olemas, siis vorbin ta tekstiks ringi."}, {"text_idx": "#000018", "text": "So\u0303itmist ta\u0308na eriti ei olnud ega ka tule. Kui need 2 kilomeetrit va\u0308lja ja\u0308tta, mis kulus auto transportimiseks to\u0308o\u0308kojast kodusesse parklasse."}, {"text_idx": "#000019", "text": "Po\u0303hjalik A-klassi inspekteerimine Hort Auto to\u0308o\u0308kojas."}, {"text_idx": "#000020", "text": "Ta\u0308na hommikul ja\u0308id Mercedesed nurkalt parklasse, sest oli vaja minna Range Roverit pildistama. Kuigi ma olen seda aparaati oma blogis ka u\u0308ksjagu kajastanud erinevate nurkade alt, siis viisakat kasutatud autode artiklit temast siiski polnud teinud."}, {"text_idx": "#000021", "text": "Ja kuna mul lubatakse aegajalt Autogeeniuse lehele midagi soperdada, siis kasutasingi vo\u0303imalust. Pildid teeb vana a\u0308ss loomulikult ikkagi ainult telefoniga, sest kes viitsiks seda peegelkaamerat kaasas tassida. Igatahes, kui tekkis huvi, siis saab artiklit piiluda siit: Kasutatud Range Rover Vogue: poolteist aastat Briti luksusmaasturiga ja polegi pankrotis?"}, {"text_idx": "#000022", "text": "Ta\u0308na osutuks valituks u\u0308ks roheline Mercedes. Aga mitte see va\u0308ike AMG punn, vaid vana ja suur S-klass. Ma lihtsalt tahtsin vahepeal selle aparaadiga ka so\u0303ita. Ja la\u0308ksin seekord isegi va\u0308hekese pikema ringiga kontorisse. Oi kus tahaks juba garaazis selle kallal nokitsema hakata..."}, {"text_idx": "#000023", "text": "A-klassi na\u0308dalane la\u0308biso\u0303it on kuidagi va\u0308ike ning ilmselt peaks temaga veel va\u0308ikese tiiru tegema. Ahjaa, sain Hort Autost vigade listi ka ka\u0308tte. Tahaks nu\u0308u\u0308d selle ka kangesti postituseks a\u0308ra vormistada."}, {"text_idx": "#000024", "text": "Kogu ha\u0308dade list jo\u0303udis ka Hort Auto\u2019st kohale ning sai vormistatud eraldi postituseks: 300 eurone Mersu \u2013 Hort Auto ha\u0308vitav hinnang. Ausalto\u0308eldes oli peale seda u\u0308sna ko\u0303he selle AMG putukaga so\u0303ita..."}, {"text_idx": "#000025", "text": "Igatahes lamavates politseinikest enam hu\u0308ppega u\u0308le ei so\u0303itnud ning ja\u0308lgisin ka teea\u0308a\u0308rseid poste, juhuks kui pidurid peaks a\u0308ra kaduma. Ei taha ju kellegi teise autot kortsu so\u0303ita ja valiks pigem mo\u0303ne teea\u0308a\u0308rse takistuse..."}, {"text_idx": "#000026", "text": "Viisin oma AMG va\u0308ikesele poetiirule. Kilomeetreid kogunes 7, mis ta\u0308idab a\u0308ra kenasti na\u0308dala miinimumnormi."}, {"text_idx": "#000027", "text": "No mul ei ole palju autosid, aga seda sahmerdamist nendega ikka jagub. Kuna ma ei ole nii va\u0308ga rohelise mo\u0303tteviisiga, siis oli tarvis midagi S-klassi u\u0308limalt rohelise sisuga ette vo\u0303tta. Pikema otsimise ja suframise peale o\u0303nnestus Pa\u0308rnu kandist leida u\u0308ks musta va\u0308rvi manuaalne nahksisu. Seega oli vaja sellele ja\u0308rgi so\u0303ita."}, {"text_idx": "#000028", "text": "Tagasiteel sai Ja\u0308rvakandi o\u0308o\u0308klubis ka u\u0308ks praad sisse litsutud.Vot kus on alles u\u0308ks multifunktsionaalne koht"}, {"text_idx": "#000029", "text": "Igatahes mo\u0308o\u0308dus laupa\u0308eva o\u0303htu garaazis istmeid vahetades. Po\u0303nev, aga pisut tu\u0308u\u0308tu tegemine. Tulemus aga sai pisut parem."}, {"text_idx": "#000030", "text": "Enne aga tuli u\u0308ks Bemmi-ront jalust a\u0308ra ajada.."}, {"text_idx": "#000031", "text": "U\u0308ritasin Maybach\u2019i ehitada, aga krt vo\u0303tsin vale istme va\u0308lja"}, {"text_idx": "#000032", "text": "A-klassi AMG vedeles terve pa\u0308eva maja ees. Kilomeetreid kogunes u\u0308mmargune 0, sest keegi ei vaevunud teda to\u0308o\u0308le panema ning uhkustamiseks linnavahele tiirule viima."}, {"text_idx": "#000033", "text": "300 eurone pill vedeles endiselt maja ees hoovis, sest mul oli muid huvitavaid toimetusi. Na\u0308dala norm oli enivei ta\u0308idetud ja lisatiiru polnud vaja teha. Selle asemel sai hoopis u\u0308hte po\u0303nevat tagaveolist Jaapani sportautot testimas ka\u0308idud. Ehk siis taaskord 0 kilomeetrit."}, {"text_idx": "#000034", "text": "Kuigi so\u0303idupa\u0308evi kogunes lausa 4, siis kilometraaz\u030c ja\u0308i lahjaks. Lihtsalt olid kuidagi lu\u0308hemad otsad. Ja no eks teised autod tahavad ka vahepeal liigutamist ning so\u0303itmist saada."}, {"text_idx": "#000035", "text": "Taaskord midagi ku\u0308ljest a\u0308ra ei kukkunud ning katki ei la\u0308inud. Kogu see Hort Auto tehniline kontroll on olemise pisut ko\u0303hedaks teinud. Veidi halb on mo\u0303elda, et mina olengi see ahv, kes osaleb ohtliku autoga liikluses. Kui algselt oli plaan panna ta peale kolme kuulist perioodi oksjonile, siis nu\u0308u\u0308d kahtlen selles juba su\u0308gavalt."}, {"text_idx": "#000037", "text": "Midagi la\u0308ks seekordsel prooviso\u0303idu autol po\u0303lema..."}, {"text_idx": "#000039", "text": "300\u20ac Challenge pa\u0308evik \u2013 na\u0308dal 6"}, {"text_idx": "#000040", "text": "300\u20ac Challenge pa\u0308evik \u2013 na\u0308dal 5"}, {"text_idx": "#000041", "text": "300\u20ac Challenge pa\u0308evik \u2013 na\u0308dal 4"}, {"text_idx": "#000043", "text": "300\u20ac Challenge pa\u0308evik \u2013 na\u0308dal 2"}, {"text_idx": "#000044", "text": "300\u20ac Challenge pa\u0308evik \u2013 na\u0308dal 1"}, {"text_idx": "#000046", "text": "Kas see on so\u0303nadema\u0308ng, et on \u201cbreakcleaner\u201d? Peaks ikka olema \u201cbrakecleaner\u201d? Vo\u0303i ma ei ole millelegi pihta saanud?\nParaku ei ole tegemist so\u0303nade ma\u0308nguga vaid u\u0308ks du\u0308sgraaf on klaviatuuri ligi pa\u0308a\u0308senud...\nAga ta\u0308nud kommentaari eest ja katsun oma eksimused a\u0308ra parandada.\nSeda A-klassi vigade listi ootab nagu sama suure elevuse ja po\u0303nevusega nagu mingi krimisarja hooaja viimast osa. To\u0303otab tulla u\u0308ks huvitav postitus!\nSain lo\u0303puks selle u\u0308llitise ka lugemiseks valmis"}, {"text_idx": "#000047", "text": "Kas see on so\u0303nadema\u0308ng, et on \u201cbreakcleaner\u201d? Peaks ikka olema \u201cbrakecleaner\u201d? Vo\u0303i ma ei ole millelegi pihta saanud?"}, {"text_idx": "#000048", "text": "Paraku ei ole tegemist so\u0303nade ma\u0308nguga vaid u\u0308ks du\u0308sgraaf on klaviatuuri ligi pa\u0308a\u0308senud...\nAga ta\u0308nud kommentaari eest ja katsun oma eksimused a\u0308ra parandada."}, {"text_idx": "#000049", "text": "Seda A-klassi vigade listi ootab nagu sama suure elevuse ja po\u0303nevusega nagu mingi krimisarja hooaja viimast osa. To\u0303otab tulla u\u0308ks huvitav postitus!"}, {"text_idx": "#000050", "text": "Sain lo\u0303puks selle u\u0308llitise ka lugemiseks valmis"}, {"text_idx": "#000051", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000057", "text": "Volvo 960 \u2013 viimane tagaveoline\nMazda 3 \u2013 puhtalt transpordivahend, aga kas ka hea?\nLexus LS 460 \u2013 kus on B-varuosad?\nPeugeot 406 Coupe \u2013 va\u0308ljast Pininfarina, seest... Pariisi takso"}]